

2025

ნასყიდობის ხელშეკრულება

# S00771

 ქ. თბილისი

**--------** წელი

ერთის მხრივ, **შპს „ულტრა სერვისი“**, ს/კ: 401945197, მისამართი: ქ. თბილისი, დიღმის მასივი, მე-2 კვარტალი 7ბ კორპუსი ბინა 62 , წარმოდგენილი მისი დირექტორის, ნოდარ მაზანაშვილის სახით, შემდგომში “გამყიდველი”და მეორეს მხრივ **---------------------------** , მისამართი: ---------------, წარმოდგენილი მისი მთავარი აღმასრულებელი დირექტორის------ **(პ/ნ ------)** სახით , შემდგომში “მყიდველი”, ვთანხმდებით შემდეგზე:

1. **ხელშეკრულების საგანი**
	1. მყიდველი ყიდულობს, ხოლო გამყიდველი იღებს ვალდებულებას წინამდებარე ხელშეკრულებით განსაზღვრული პირობებით მიაწოდოს და საკუთრებაში გადასცეს მყიდველს კომპანია **Starlink Services LLC** **(ფედერალური ნომერი EIN:** 47-4924858 )-ს, წინამდებარე ხელშეკრულებით გათვალისწინებული პროდუქცია, რის შემდეგაც დამკვეთი ისარგებლებს კომპანია **Starlink Services LLC** -ის ინტერნეტ სერვისით, რომლის მიწოდების მომსახურებას ახორციელებს შემსრულებელი.
	2. საქონლის დასახელება და დეტალური მახასიათებლები განსაზღვრულია წინამდებარე ხელშეკრულების დანართი N1-ით.
	3. მყიდველი ვალდებულია ხელშეკრულების პირობების შესაბამისად მიიღოს გამყიდველისგან საქონელი და გადაუხადოს მას წინამდებარე ხელშეკრულებით გათვალისწინებული საქონლის ღირებულება.
	4. წინამდებარე ხელშეკრულებით განსაზღვრული საქონლის **მიწოდების - ინსტალაციის** ადგილია --------------------
	5. ხელშეკრულების სხვა დეტალები, რაც არ იქნება შეთანხმებული ხელშეკრულების დადების მომენტამდე, შესაძლოა დაზუსტდეს მხარეთა შორის წინამდებარე ხელშეკრულებით განსაზღვრული ელექტრონული ფოსტის ან სხვა საკომუნიკაციო საშუალების მეშვეობით განხორციელებული კომუნიკაციით.
2. **საქონლის მიწოდების პირობები**
	1. გამყიდველი კისრულობს ვალდებულებას მყიდველს საქონელი მიაწოდოს და საკუთრებაში გადასცეს წინამდებარე ხელშეკრულების გაფორმებიდან 10 (ათი)სამუშაო დღის ვადაში.
	2. გამყიდველის მიერ მყიდველისთვის საქონლის მიწოდების შემდეგ მხარეთა შორის ფორმდება შესაბამისი მიღება-ჩაბარების აქტი, რომლითაც მხარეები ადასტურებენ ხელშეკრულების საფუძველზე გამყიდველის მიერ მყიდველისთვის საქონლის ფაქტობრივად მიწოდების ფაქტს.
	3. იმ შემთხვევაში, თუ საქონლის მიწოდებისას გამოვლინდება საქონლის ნაკლი, გამყიდველი ვალდებულია მყიდველის მიერ განსაზღვრულ ვადაში **(არაუმეტეს 3 დღის),** უსასყიდლოდ, საკუთარი ხარჯით, მყიდველის მოთხოვნისამებრ, შეაკეთოს ან ჩაანაცვლოს ახალი, იმავე მახასიათებლების მქონე საქონლით.
	4. გამყიდველი ვალდებულია მყიდველს საქონელთან ერთად, წერილობითი სახით მიაწოდოს რეკომენდაციები საქონლის უსაფრთხო ექსპლუატაციის თაობაზე.
3. **ხელშეკრულების ფასი და ანგარიშსწორება**
	1. ხელშეკრულებით განსაზღვრული საქონლის ღირებულება შეადგენს 5 500 (ხუთი ათას ხუთასი) ლარს საქართველოს კანონმდებლობით გათვალისწინებული ყველა გადასახადის ჩათვლით (იმის გათვალისწინებით, რომ შემსრულებელი არ წამოადგენს დღგ-ს გადამახდელს.
	2. **წინამდებარე ხელშეკრულებით გათვალისწინებული საქონლის ღირებულებების გადახდა დამკვეთის მიერ განხორციელდება ორ ეტაპად: პირველ ეტაპზე ხელმოწერიდან 3 სამუშაო დღის ვადაში დამკვეთი რიცხავს 70% , ხოლო ნარჩენ 30% სამუშაოს დასრულების და მიღება - ჩაბარების აქტის გაფორმებიდან 7 სამუშაო დღს განმავლობაში.**
	3. ანგარიშსწორება ხდება უნაღდო ანგარიშსწორებით წინამდებარე ხელშეკრულებაში მითითებულ შემსრულებლის საბანკო ანგარიშზე თანხის ჩარიცხვის გზით.

1. **მხარეთა ვალდებულებები და პასუხისმგებლობა**
	1. მხარეები ვალდებულნი არიან კეთილსინდისიერად და სრულად, ხელშეკრულების პირობებისა და საქართველოს მოქმედი კანონმდებლობის დაცვით შეასრულონ ხელშეკრულებით ნაკისრი ვალდებულებები.
	2. მხარეები პასუხს აგებენ ხელშეკრულებით გათვალისწინებული ვალდებულებების შეუსრულებლობაზე/დარღვევაზე წინამდებარე ხელშეკრულებითა და საქართველოს მოქმედი კანონმდებლობის შესაბამისად.
	3. იმ შემთხვევაში, თუ გამყიდველი დაარღვევს წინამდებარე ხელშეკრულებით გათვალისწინებული მიწოდების ვადას, ვადის გადაცილების მომენტიდან გამყიდველს ეკისრება პირგასამტეხლო, საქონლის ჯამური ღირებულების 0.1%-ის ოდენობით ყოველ ვადაგადაცილებულ დღეზე, ვალდებულების სრულად და ჯეროვნად შესრულებამდე.
	4. მყიდველი უფლებამოსილია გამყიდველისთვის გადასახდელი ნებისმიერი თანხიდან გამოქვითოს წინამდებარე ხელშეკრულების საფუძველზე გამყიდველისთვის დაკისრებული ნებისმიერი სახის პირგასამტეხლო/ჯარიმა/მიყენებული ზიანი.
2. **ხელშეკრულების მოქმედების ვადა და შეწყვეტის პირობები**
	1. ხელშეკრულება ძალაში შედის მხარეთა მიერ მისი ხელმოწერის მომენტიდან და მოქმედებს მხარეთა მიერ ნაკისრი ვალდებულებების სრულად და ჯეროვნად შესრულებამდე.ხელშეკრულება შეიძლება ვადაზე ადრე შეწყდეს:

ა) მხარეთა ორმხრივი წერილობითი შეთანხმების საფუძველზე;

ბ) მყიდველის მიერ გამყიდველისთვის გაგზავნილი წერილობითი შეტყობინების საფუძველზე დაუყოვნებლივ ან მყიდველის მიერ განსაზღვრული დამატებითი დროის უშედეგოდ გასვლისას, იმ შემთხვევაში თუ ადგილი ექნება გამყიდველის მიერ წინამდებარე ხელშეკრულებით გათვალისწინებული რომელიმე პირობის, მათ შორის საქონლის მიწოდების ვადის დარღვევას;

გ) მყიდველის მიერ ცალმხრივად, ნებისმიერ დროს, ყოველგვარი საფუძვლის მითითების გარეშე, გამყიდველისთვის წერილობითი შეტყობინების გაგზავნის გზით. აღნიშნულ შემთხვევაში ხელშეკრულების მოქმედება შეწყდება შეტყობინების გაგზავნიდან 1 (ერთი) თვის შემდეგ. ამასთან, მყიდველი ვალდებულია აუნაზღაუროს გამყიდველს შეწყვეტის მომენტამდე ფაქტობრივად მიღებული საქონლის ღირებულება, რაც დადასტურებული იქნება შესაბამისი მიღება-ჩაბარების აქტით;

დ) წინამდებარე ხელშეკრულებით ან საქართველოს კანონმდებლობით განსაზღვრულ სხვა შემთხვევებში.

* 1. წინამდებარე ხელშეკრულების მოქმედების მყიდველის მიერ ვადაზე ადრე შეწყვეტის შემთხვევაში, რაც განპირობებულია გამყიდველის მიერ ხელშეკრულებით გათვალისწინებული რომელიმე ვალდებულების დარღვევით, ან თუ ხელშეკრულებას შემსრულებელი შეწყვეტს უსაფუძვლოდ, მყიდველი უფლებამოსილია დააკისროს გამყიდველს ჯარიმა ხელშეკრულების ჯამური ღირებულების 10%-ის ოდენობით. ამასთან, მყიდველი თავისუფლდება წინამდებარე ხელშეკრულებით გათვალისწინებული ღირებულების გადახდის ვალდებულებისგან.

1. **დამატებითი დებულებები**
	1. მხარეები თავისუფლდებიან პასუხისმგებლობისაგან ხელშეკრულებით გათვალისწინებული ვალდებულებების შეუსრულებლობისას, თუ აღნიშნული გამოწვეულია ფორს-მაჟორული გარემოებით.
	2. მხარე ვალდებულია, ხელშეკრულების მოქმედების განმავლობაში ან ნებისმიერი საფუძვლით მისი მოქმედების შეწყვეტის შემდეგ, არ გაუმჟღავნოს ნებისმიერ მესამე პირს კონფიდენციალური ინფორმაცია, რაც მისთვის შეიძლება გახდეს ცნობილი წინამდებარე ხელშეკრულების მოქმედების განმავლობაში (მათ შორის, წინამდებარე ხელშეკრულების პირობები), გარდა იმ შემთხვევისა, როდესაც მოიპოვებს მხარის წინასწარ წერილობით თანხმობას ამის თაობაზე ან თუ ინფორმაციის გადაცემა ხორციელდება გარე აუდიტორისთვის ან სახეზეა საქართველოს კანონმდებლობით გათვალისწინებული შემთხვევა. კონფიდენციალურობის პირობის დარღვევის შემთხვევაში მხარე პასუხს აგებს სრულად მეორე მხარისთვის მიყენებულ ზიანზე/ზარალზე.
	3. წინამდებარე ხელშეკრულება გაფორმებულია ქართულ ენაზე, თანაბარი იურიდიული ძალის მქონე ორ იდენტურ ეგზემპლარად, რომლებიც გადაეცემა მხარეებს.
	4. მხარეები არსებითად ეთანხმებიან ხელშეკრულების პირობებს და ყოველივე ზემოთქმულის დასტურად აფორმებენ წინამდებარე ხელშეკრულებას საქართველოს კანონმდებლობის შესაბამისად.
	5. მხარეები ნებისმიერ უთანხმოებას წყვეტენ ურთიერთ-მოლაპარაკების გზით. შეთანხმების მიუღწევლობის შემთხვევაში მხარეები მიმართავენ სასამართლოს.
	6. ხელშეკრულების რომელიმე პირობის ბათილობა არ გამოიწვევს მთლიანად ხელშეკრულების ან მისი რომელიმე სხვა პირობის ბათილობას.
	7. არც ერთ მხარეს არ აქვს უფლება გადასცეს ხელშეკრულებით განსაზღვრული უფლება-მოვალეობები მესამე პირს მეორე მხარის წერილობითი თანხმობის გარეშე.
	8. დაუშვებელია წინამდებარე ხელშეკრულების რომელიმე პირობის შეცვლა ორივე მხარის მიერ ხელმოწერილი შეთანხმების გარეშე.

1. **მხარეთა ხელმოწერები და რეკვიზიტები**

|  |  |
| --- | --- |
| გამყიდველიშპს „ულტრა სერვისი“ს/კ 401945197მის.: დიღმის მასივი 2 კვარტალი 7 ბ კორპუსი ბინა 62, თბილისი, საქართველომობ.: 579 790000ა/ა: GE14TB1855136020100008\_\_\_\_\_\_\_\_\_\_\_\_\_\_\_\_\_დირექტორინოდარ მაზანაშვილი | მყიდველიშპს „-------------“ს/კ . : ---------------მის.: ----------------------------\_\_\_\_\_\_\_\_\_\_\_\_\_\_\_\_\_მთავარი აღმასრულებელი დირექტორი------------ |

შპს „---------------„ და შპს „ულტრა სერვისს“ შორის 1 წლის [-] გაფორმებული ხელშეკრულების დანართი N1

|  |  |  |
| --- | --- | --- |
| მასალის დასახელება  | რაოდენობა  | ფასი (ლარი) |
|  Starlink Standard Kit (Corporate)  | 1 | 5500 |
| Starlink Transfer – instalation  |   | 800 |
| ჯამი  |   | 6300 |

ყოველთვიური სააბონენტო მომსახურება

|  |  |
| --- | --- |
| მომსახურების დასახელება | ყოველთვიური ღირებულება (ლარი) |
| Starlink სააბონენტო ულიმიტო , დინამიური IP სერვისი (ინტერნეტ სიჩქარის უკუკავშირი (Upload) - 40 მბ/მდე, ჩამოტვირთვის მაქსიმალური სიჩქარე (Download) - 400 მბ/მდე, დინამიური IP მისამართი, Bridge Mode მეთოდით) | 800 |